Nordmøre len

Nordmøre len var et norsk len fra middelalderen. Området tilsvarte den sørlige halvdelen av det historiske Nordmørafylke, også kalt Edøysysselet. Den nordlige delen var Fosen len, også kalt Fosensysselet. Nordmøre len omfattet omtrent samme område som det senere Nordmøre fogderi, og dagens distrikt Nordmøre i Møre og Romsdal fylke.

Administrativ inndeling 

I 1521 bestod Nordmøre len av følgende tinglag: 
Vik tinglag (Aura skipreiða), indre Vinjefjorden og Aursundet, inkl. deler av dagens Aure med Vinje sogn i Hemne
Halsa tinglag (Hǫlsynjar skipreiða), ytre Vinjefjorden og ytre Halsafjorden inkl. deler av Tustna og dagens Surnadal og Tingvoll
Surnadal tinglag (Súrnadals skipreiða), Surndalen inkl. Rindal og deler av dagens Surnadal
Brøskja tinglag (Stangvíkr skipreiða), indre Halsafjorden og Todalsfjorden inkl. deler av dagens Surnadal og Tingvoll
Tingvoll tingvoll (Þingvallar skipreiða), Tingvollfjorden, inkl. deler av dages Tingvoll, Gjemnes, Molde og Sunndal
Sunndal tinglag (Sunndala skipreiða), Sunndalen, Øksendalen og Ålvundeid
Gjemnes tinglag (Barknafjarðar skipreiða), sydsiden av Kvernesfjorden, rundt Batnfjorden, Freifjorden og Bergsøyfjorden samt Lille-Fosen
Midvik tinglag (Afrøyjar skipreiða), Averøy, Eide og Grip

Nordmøre len ble lagt under Trondheims len rundt 1542, i motsetning til Sunnmøre len som ble lagt under Bergenhus len i 1597 og Romsdal som forble selvstendig som len, bortsett fra en periode mellom 1604 og 1627, da også de lå under Trondheim. Som underlen til Trondheims len, ble Nordmøre styrt av fogder eller futer. Lenet gikk dermed fra 1542 over til å bli et fogderi, også benevnt futedømme.

Referanser 

Len i Norge
Møre og Romsdals historie